
ERK ir URK priėmė bendrą pareiškimą dėl Ukrainos Prezidento taikos plano

Seimo Užsienio reikalų ir Europos reikalų komitetai bendrame posėdyje priėmė pareiškimą, kuriuo sveikina Ukrainos Prezidento Petro Parošenko taikos planą.
Bendrame komitetų pareiškime palankiai vertinamas Ukrainos Prezidento siūlomas taikos planas, kuriuo siekiama atkurti šalies saugumą ir stabilumą, stabilizuoti saugumo padėtį rytiniuose Ukrainos regionuose ir sudaryti realias sąlygas nutraukti padėties eskalavimą. 
Komitetai tikisi, kad pateiktas taikos planas taps efektyvia priemone, padėsiančia užbaigti kelis mėnesius trunkantį smurtą ir sustabdyti žmonių žūtis Rytų Ukrainoje, kad sukilėlių nusiginklavimas ir amnestijos jiems suteikimas, įkaitų išlaisvinimas ir užimtų pastatų atlaisvinimas taps pagrindu pradėti visuotinę diskusiją dėl šalies valdymo formos ir didesnių galių suteikimo regionams.
Be to, pareiškimu parlamentiniai komitetai ragina Rusijos vadovybę nutraukti vidinių konfliktų eskalavimą ir separatizmo kurstymą Rytų Ukrainos regione.
Pilną pareiškimo tekstą skaitykite čia.

